Diari Oficial de la Generalitat Valenciana


Sumari del DOGV 5282, del 16-06-2006 (2006/7050)

RESOLUCIÓ de 29 de maig de 2006, de la consellera de Cooperació i Participació, de la Presidència de la Generalitat, per la qual es convoquen tres beques d'especialització professional en assumptes europeus de la Direcció General de Cooperació al Desenvolupament i Relacions Externes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5282

Data del DOGV
:   16-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7050


Data del document
:   29-05-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * ciència política
    * ajuda pública
    * ciència econòmica
    * sociologia
    * suport econòmic
    * assignació per estudis
    * professió jurídica

RESOLUCIÓ de 29 de maig de 2006, de la consellera de Cooperació i Participació, de la Presidència de la Generalitat, per la qual es convoquen tres beques d'especialització professional en assumptes europeus de la Direcció General de Cooperació al Desenvolupament i Relacions Externes. [2006/M7050]   
La Generalitat, en el marc de la política adreçada a afavorir la formació i el desenvolupament en temes europeus que permeta una ampliació dels coneixements i facilitar una visió pràctica i real de la denominada construcció europea i de la presència de la Comunitat Valenciana en la Unió Europea, convoca la concessió de beques d'especialització professional en matèries d'àmbit europeu.  
L'anterior actuació es troba arreplegada en els objectius i activitats del programa 112.40, Beques per a la formació complementària i l'especialització professional en matèries d'àmbit europeu, i hi ha suficient consignació pressupostària en la Llei de Pressupostos de la Generalitat per a l'exercici 2006.  
Així, en virtut d'allò que s'ha establit en:  
Primer  
L'article 35 de la Llei 5/1983, de 30 de desembre, de Govern Valencià, en relació amb l'apartat tercer de la Resolució de 2 de novembre de 2004, del president de la Generalitat, per la qual deleguen determinades atribucions en distints òrgans de la Presidència de la Generalitat.  
Segon  
El Decret 180/2004, d'1 d'octubre de 2004, del Consell de la Generalitat, pel qual s'aprova el Reglament Orgànic i Funcional de la Presidència de la Generalitat   
Tercer  
El Decret 108/1992, de 6 de juliol, del Govern Valencià, que regula la concessió de beques.  
Quart  
El Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
Quint  
La Llei 38/2003, de 17 de novembre, General de Subvencions.  
Resolc:  
Primer  
Convocar concurs públic per a la concessió de tres beques d'especialització professional en assumptes europeus en la Direcció General de Cooperació al Desenvolupament i Relacions Externes i aprovar les bases per les quals es regix esta convocatòria, incloses com a annex I de la present resolució.  
Segon  
La dotació econòmica de les beques se sufragarà a càrrec del capítol IV, línia T4026000, del programa 112.40, dels pressupostos de la Generalitat per a 2006, per un import total màxim de 45.080 euros.  
Any 2006: 15.026,64 euros  
Any 2007: 30.053,36 euros  
Tercer  
s'autoritza la Direcció General de Cooperació al Desenvolupament i Relacions Externes perquè, en l'àmbit de les seues competències, adopte les mesures necessàries per al desplegament i aplicació d'esta resolució.   
L'import corresponent a esta última anualitat quedarà condicionat que existisca crèdit adequat i suficient en els pressupostos per a l'any 2007.  
Contra esta resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 29 de maig de 2006.. La consellera de Cooperació i Participació (delegació per Resolució de 2 de novembre de 2004): Gema Amor Pérez.  
ANNEX I  
Bases de la convocatòria de beques d'especialització professional en assumptes europeus de la Direcció General de Cooperació al Desenvolupament i Relacions Externes  
Primera. Objecte  
Les beques tenen com a objecte l'especialització professional de postgraduats en assumptes europeus.  
Segona. Nombre de beques i requisits  
Les beques seran un total de tres i estaran destinades a llicenciats en Dret, Ciències Econòmiques i Administració d'Empreses, Ciències Polítiques o Sociologia.  
Es requerirà així mateix el coneixement dels idiomes anglés i francés, acreditat documentalment.  
Els beneficiaris no hauran d'incórrer en cap de les circumstàncies arreplegades en l'article 13.2 de la Llei 38/2003, General de Subvencions.  
No podran ser beneficiaris d'esta beca els que ja se n'hagueren beneficiat durant un període superior a 12 mesos.  
Tercera. Lloc de destinació dels beneficiaris de les beques  
Dos de les beques objecte de la present convocatòria tindran com a destinació la Direcció General de Cooperació al Desenvolupament i Relacions Externes. La tercera de les beques es desenvoluparà en la seu de la Delegació Comunitat Valenciana a Brussel·les.  
Quarta. Dotació, duració i pagament de les beques  
Les beques estan dotades cada una d'elles amb 1.252,22 euros bruts mensuals  
L'import de les beques s'abonarà mensualment, prèvia certificació de la directora general de Cooperació al Desenvolupament i Relacions Externes. En el cas de la beca que es desenvolupa en la seu de la Delegació de la Comunitat Valenciana a Brussel·les, el seu tutor remetrà prèviament un informe sobre el desenvolupament de les activitats.   
El període de benefici de les beques serà de 12 mesos, i està previst el seu inici l'1 de setembre de 2006.  
Les beques es finançaran a càrrec dels pressupostos de la Generalitat per a l'exercici 2006, codi de la línia T 4026000, del programa 112.40 i el seu equivalent en el 2007, a condició que existisca crèdit adequat i suficient en el pressupost d'esta última anualitat.  
Quinta. Termini de presentació de sol·licituds.  
El termini de presentació de sol·licituds serà de 15 dies hàbils, comptats a partir del dia següent al de la publicació d'esta convocatòria en el Diari Oficial de la Generalitat.  
Sexta. Formalització de sol·licituds  
El formulari de sol·licitud estarà a disposició de les persones interessades en els registres següents:  
. Registre General de la Presidència de la Generalitat (c/ Juristes núm. 10, 46158 València).  
. Registre de la Delegació Territorial del Govern Valencià a Alacant (av. del Doctor Gadea, 10-, 03000 Alacant).  
. Registre de la Delegació Territorial del Govern Valencià a Castelló (c/ Major, 78, 12644 Castelló de la Plana).  
El formulari de sol·licitud estarà, així mateix, disponible en la pàgina web de la Direcció General de Cooperació al Desenvolupament i Relacions Externes, en la direcció següent: http://www.pre.gva.es/relext   
Els candidats hauran de presentar el formulari de sol·licitud en els esmentats registres o tramitar-ho per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, omplit conjuntament amb la documentació següent:  
1) Fotocòpia compulsada del DNI.  
2) Currículum, on es faran constar les dades personals, data i lloc de naixement, domicili actual, telèfon i una foto grandària carnet del sol·licitant.  
3) Expedient acadèmic complet on es justificarà la possessió del títol de llicenciat.  
4) Acreditació documental del coneixement de l'anglés i francés exigida en la base segona de la present convocatòria.  
5) Declaració responsable de no tindre cap relació que supose una activitat semblant o que impedisca el compliment de les seues obligacions com a becari i de no ser beneficiari de cap altra beca per a la mateixa o activitat semblant .  
6) Declaració responsable d'estar al corrent de les seues obligacions fiscals i de seguretat social, com de disposar de cobertura sanitària, que haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda.  
7) Declaració responsable de no incórrer en cap de les circumstàncies arreplegades en l'article 13.2 de la Llei 38/2003, General de Subvencions. La dita prova podrà realitzar-se així mateix per qualsevol dels mitjans establits en l'article 13.7 de la dita llei.   
8) Qualssevol altres documents que acrediten la possessió de mèrits que desitgen al·legar.  
Sèptima. Mèrits preferents i valoració  
Els mèrits es valoraran d'acord amb el barem següent:   
. Expedient acadèmic: fins a 4 punts  
Titulació: Dret, Ciències Econòmiques i Empresarials, Ciències Polítiques o Sociologia  
Criteris de valoració: per al càlcul de la mitjana de l'expedient acadèmic, s'atorgarà la següent puntuació a les notes obtingudes, aprovat: 1 punt, notable: 2 punts; excel·lent: 3 punts, i matrícula d'honor 4 punts. La suma obtinguda es dividirà pel nombre total de crèdits cursats en la llicenciatura.  
. Estudis de postgrau en matèries relacionades amb la Unió Europea: fins a 4 punts.  
Criteris de valoració: es valoraran els cursos realitzats pels interessats en matèria europea o en matèria de Dret Internacional Públic, a excepció d'aquells vinculats específicament a la Cooperació al Desenvolupament (objecte d'altres beques en la mateixa Direcció General), d'acord amb l'escala següent:  
a) De 200 o més hores: 3 punts.  
b) De 100 o més hores: 2 punts.  
c) De 75 o més hores: 1,50 punts.  
d) De 50 o més hores: 1 punt.  
e) De 25 o més hores: 0,50 punts.  
f) De15 o més hores: 0,20 punts.  
. Experiència: fins a 2 punts.  
Criteris de valoració: es valoraran les tasques tant remunerades com no, en àmbits o amb funcions relacionades amb les relacions internacionals i/o en assumptes comunitaris europeus, i en especial en el marc d'institucions comunitàries.  
. Idiomes de treball de la Unió Europea: fins a 3 punts.  
Els sol·licitants hauran de reunir els requisits i condicions que s'assenyalen en la present convocatòria al terme del termini de presentació d'instàncies. En el cas dels estudis de postgrau sobre la Unió Europea, es podran tindre en compte aquells cursos que els sol·licitants estiguen duent a terme en el present curs acadèmic. En eixe cas, la puntuació obtinguda en el dit apartat estarà condicionada a l'acreditació, en el moment de finalització del curs, i, en tot cas, abans del 30 de juny de 2006, d'haver-ho superat satisfactòriament.  
Els mèrits que s'adduïsquen hauran de ser acreditats, per mitjà de les corresponents còpies compulsades, en el moment de presentació de sol·licituds.  
Octava. Comissió avaluadora  
Per a l'examen de les sol·licituds de beques es constituirà una comissió avaluadora, que estarà formada per:  
. La directora general de Cooperació al Desenvolupament i Relacions Externes, o persona en qui delegue, que la presidirà.  
. Dos representants de la Direcció General de Cooperació al Desenvolupament i Relacions Externes  
. La secretària general administrativa de la Presidència de la Generalitat Valenciana, o persona en qui delegue, que actuarà com a secretària de la comissió avaluadora.  
. El director general de la Delegació de la Comunitat Valenciana a Brussel·les, o persona designada.   
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.  
El funcionament de la comissió haurà d'adaptar-se al que establix la present convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Novena. Procés de selecció  
La comissió a què es referix la base anterior avaluarà els mèrits aportats per cada sol·licitant, prenent en consideració únicament aquells que estiguen acreditats documentalment, i d'acord amb el barem establit en la base sèptima.   
Una vegada efectuada la valoració, la comissió convocarà als 10 aspirants amb millor puntuació per a la realització d'una prova escrita i entrevista amb l'objecte de comprovar el coneixement dels aspirants dels idiomes requerits, així com de la realitat i el funcionament de la Unió Europea, així com temes d'actualitat relacionats amb la mateixa.  
El nombre d'aspirants amb millor puntuació per a la realització de la prova i entrevista podrà ser superior a 10 si així ho considera la comissió avaluadora una vegada valorats els mèrits recollits en les sol·licituds presentades.   
La prova i entrevista es valoraran conjuntament amb un màxim de 4 punts.   
La data de la dita entrevista es notificarà personalment als interessats.  
Una vegada finalitzat el procés selectiu, la comissió avaluadora elaborarà una proposta de concessió de beques en el termini de 15 dies. Esta contindrà la relació de beneficiaris i una bossa de reserva dels aspirants que no resulten adjudicataris, ordenats d'acord amb la puntuació obtinguda, per a cobrir les vacants que puguen sorgir durant el període de benefici.  
Deu. Concessió  
Les beques seran adjudicades per resolució de la consellera de Cooperació i Participació, per delegació del president de la Generalitat, a la vista de la proposta de la comissió avaluadora, en el termini màxim de dos mesos a partir del dia següent al de la publicació de la present convocatòria en el Diari Oficial de la Generalitat.   
La falta de resolució adjudicant dins del termini establit anteriorment produirà l'efecte de la desestimació presumpta de les sol·licituds presentades, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment administratiu Comú.  
La consellera de Cooperació i Participació es reserva la facultat de declarar deserta, totalment o parcialment, l'adjudicació de les beques convocades i d'interpretar el contingut d'estes bases.  
La resolució de concessió serà publicada en el Diari Oficial de la Generalitat.  
Onze. Obligacions, drets, incidències i tutoria dels becaris  
1. Obligacions i drets dels becaris.  
Són obligacions dels beneficiaris d'estes beques, les enumerades en l'article 14 de la Llei 38/2003, General de Subvencions, en allò que siguen aplicables.  
Els beneficiaris de les beques hauran d'acreditar mitjançant certificació de l'òrgan competent per a estar al corrent de les seues obligacions fiscals amb l'estat i la comunitat autònoma i davant de la Seguretat Social, de conformitat amb l'Orde de 30 de maig de 1996, de la Conselleria d'Economia i Hisenda, tot això amb anterioritat a dictar-se la proposta de resolució de concessió de la beca (art. 14.1.e) de la Llei 38/2003, General de Subvencions).  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, i amb qualsevol activitat laboral semblant o que impedisca el compliment de les obligacions com a becari.  
Els beneficiaris de les beques hauran d'aportar igualment, després de l'atorgament de les mateixes, els corresponents certificats que acrediten que disposen de cobertura sanitària.  
La condició de becari no genera cap relació laboral o cap administrativa amb la Generalitat.  
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat, funcionari o laboral, quedarà en la situació administrativa en què procedisca ser declarat, d'acord amb la normativa de Funció Pública; en situació de llicència retribuïda, percebrà les retribucions bàsiques i l'ajuda familiar.  
Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat i l'adscrit funcionalment al seu servici establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que hagen de ser rescabalades, sense que això implique una modificació en la relació jurídica del becari amb l'administració.  
2. Tutoria  
El cap de l'Àrea d'Assumptes Europeus i Relacions Externes de la Direcció General de Cooperació al Desenvolupament i Relacions Externes, com a tutor dels becaris, ordenarà les seues activitats de formació, organitzarà el temps de dedicació a les dites activitats, que serà de 35 hores setmanals. En el cas del becari destinat en la Delegació de la Comunitat Valenciana a Brussel·les, la seua tutoria correspondrà al director de la delegació.  
Finalitzat el benefici de la beca, i amb un informe previ d'assistència, aprofitament i aptitud dels respectius tutors, s'estendrà el certificat corresponent.  
3. Incidències  
La consellera de Cooperació i Participació, per delegació del president de la Generalitat, resoldrà les incidències que es produïsquen durant el període de benefici de les beques a proposta de la Direcció General de Cooperació al Desenvolupament i Relacions Externes, i podrà deixar-les sense efecte les mateixes, amb audiència prèvia a l'interessat, en els casos següents:  
a) Incompliment injustificat de les seues obligacions.  
b) No realitzar l'activitat que va motivar la concessió.  
c) Deixar de reunir els requisits exigits en la present convocatòria.  
Mitjançant una resolució de la consellera de Cooperació i Participació, a proposta de la Direcció General de Cooperació al Desenvolupament i Relacions Externes, es cobriran les vacants que pogueren produir-se, servint-se per a això de la borsa de reserva que resulte del procediment de selecció prèviament efectuat i en l'orde establit en la mateixa. No obstant, la renúncia a una vacant oferida no comportarà la baixa definitiva en la borsa si esta ve motivada per la seua destinació.